Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17831

2. A felsorolt események a valószínűen rendkívüli események jellegzetes példái. A felsorolás nem teljes és csupán a rendkívüli esemény meghatározásához szolgál útmutatóként. Az összeütközés, vagy a veszélyes helyzet elkerülése érdekében kivédési manővert igénylő veszélyes közelség. Vagy amely alkalmával kikerülő ténykedés helytálló lett volna. Éppen hogy elkerült kormányzott földnek ütközés. Felszállás megszakítás zárt, vagy foglalt futópályán. Felszállás végrehajtása zárt, vagy foglalt futópályáról az akadályoktól nem kellő elkülönítettséggel. Leszállás vagy leszállási kísérlet zárt, vagy foglalt futópályára. Felszállás során, vagy az emelkedés kezdetén nagymérvű hibák a számított teljesítmény létrehozásában. Tűz, vagy füst az utas-kabinban, csomagtérben, illetve hajtómű tűz, még akkor is, ha a tüzet tűzoltó anyag alkalmazásával eloltották. A hajózó személyzet részéről az oxigén vész-használatát igénylő esetek. A légijármű szerkezeti meghibásodása, vagy a hajtómű szétesése, amely eseteket nem balesetként osztályoztak. A légijármű működését súlyosan érintő egy, vagy több légijármű rendszer többszörös, illetve egyidejű meghibásodása. A hajózó személyzet cselekvőképtelenné válása repülés közben. A légijármű vezető részéről vészhelyzet nyilvánítást igénylő üzemanyag mennyiség. Felszállási, vagy leszállási események. Olyanok, mint például küszöb előtti földet érés, túlfutás, vagy a futópálya oldalhatárain kívülre futás. Rendszer meghibásodások, időjárási jelenségek, üzemelés a repülés engedélyezett teljesítmény tartományain kívül, vagy egyéb más olyan esetek, amelyek a légijármű kormányozhatóságában nehézséget okozhattak volna. Valamely tartalékolt és a repülés vezérléséhez és navigáláshoz kötelező egynél több rendszer meghibásodása. 2007/70/II. szám D MELLÉKLET – ÚTMUTATÓ A LÉGIJÁRMŰ ADATRÖGZÍTŐ KIOLVASÁSHOZ ÉS ELEMZÉSHEZ Indító lépések A nagy balesetet követő időszak bármely állam baleset kivizsgáló szervezete számára súlyos időszakot jelent. A legsürgetőbb döntést igénylő témák egyike annak eldöntése, hogy hol olvassák ki és elemezzék a légijármű adatrögzítőit. Rendkívül fontos, hogy a légijármű adatrögzítők kiolvasására és értékelésére a balesetet követően a lehető leghamarabb sor kerüljön. A problémás területek mielőbbi behatárolása befolyásolhatja a helyszíni vizsgálatokat, aholis a nyomok néha tünékenyek. A problémás területek mielőbbi behatárolása egyúttal a hasonló események megelőzéséhez fontos sürgős biztonsági ajánlásokat is eredményezhet. Az államok többsége nem rendelkezik saját létesítménnyel ahol a légijármű adatrögzítők (beleértve mind hang-, mind az adatrögzítők) információi visszajátszhatók és elemezhetők volnának és következésképp más államok segítségéért folyamodnak. Éppen ezért lényeges, hogy az állam kivizsgálást lefolytató baleset kivizsgáló hatósága időben intézkedjen a légijármű adatrögzítők megfelelő létesítményben történő kiolvasása tekintetében. Létesítmény választék A kivizsgáló állam kérheti bármely állam segítségét, amely véleménye szerint a kivizsgálás érdekeit a legjobban szolgálja. A légitársaságok és műszaki karbantartó létesítmények által jellemzően alkalmazott szabvány gyártói lejátszó berendezés és visszajátszó szoftver baleset kivizsgálás kivizsgálási célra nem megfelelő. Ha az adatrögzítők sérültek, rendszerint speciális visszanyerő és elemző technikára van szükség. A légijármű adatrögzítő kiolvasására igénybevett létesítménynek a következő lehetőségekkel kell rendelkeznie:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes